اللغه الماليالام (മലയാളം malayāḷam نطق: [mɐləjaːɭɐm]) هى لغه من لغات الهند و واحده من اللغات الدراڤيديه الاربعه (ماليالام، تاميل tamiḻ، تيلوجو telugu، كانّدا kannada (نطق: [kʌn:əɖa]). بيتكلمها حوالى 35,893,990 انسان، متوزعين فى: كيرالا، لاكشاديپ، كرناتكا، جزر أندامان و نيكوبار و بين العمال الهنود فى الخليج الفارسى. اللغه بتتكتب بالخط الماليالام (من عيلة الخطوط البراهميه/إنديك). عدد الناس اللى بتتكلم ماليالام فى الخليج العربي: عايش منهم 105,655 فى امريكا، 26,237 فى المملكه المتحده، 15,600 فى بلاد اوروپا التانيه، 11,346 فى كانادا، 10,636 فى ماليزيا، 7,800 فى سينجاپوره و 1,418 فى اوستراليا و نيوزيلاندا. الماليالام اتفرع من اللغه التاميل القديمه فى القرن الساتت، و اللغه دى كمان اتفرع منها اللغه التاميل الحديثه. قبل الماليالام ماكانش فيه لغه لوحدها، التاميلى القديم هو اللى كان بيستخدم فى الادب و المحاكم فى المنطقه اللى كان اسمها تاميلاكام |Tamiḻakam| و هى دوله واسعه كانت موجوده فى جنوب الهند و سريلانكا وجزر مالديڤ. اصل كلمة ماليالام جاى من الكلمه (mala) ”الجبل“ و (alam) ”ارض“.